હાર્દિક પટેલે ભાજપના ગઢ સમાન ભાવનગરમાં સંકલ્પ સભા યોજી હતી. રવિવારે યોજવામાં આવેલી આ સભામાં મોટી સંખ્યામાં લોકો હાર્દિક પટેલને મળવા ઊમટી પડ્યા હતા. ઉલ્લેખનીય છે કે જે રીતે ભાજપ દ્વારા હાર્દિક પર પ્રહારો કરવામાં આવી રહ્યા છે તે જોતા ભાવનગરની આ રેલીમાં હાર્દિકનું મહત્વ હજી પણ એકબંધ છે તેવું રેલીની ભારે ભીડ અને લોકોનો ઉત્સાહ જોઇને લાગતું હતું. જો કે આ પ્રસંગે હાર્દિક પટેલ ભાજપ પર ચાબખા મારવાનો એક પણ મોકો છોડ્યો નહતો. ઉલ્લેખનીય છે કે ભાવનગરમાંથી જ જીતુ વાઘાણી ચૂંટાઇને આવ્યા છે. અને આ માટે જ તેને ભાજપનો ગઢ માનવામાં આવે છે. વધુમાં ટ્વિટ કરીને હાર્દિકે જણાવ્યું હતું કે જેની પર જનતાનો હાથ હોય તેનું કોઇ કંઇ નથી બગાડી શકતું.